open-index/open-wikipedia-markdown huggingface dataset:
Dzīvnieku izcelsmes produkti

**Dzīvnieku izcelsmes produkti** ir tādi produkti, ko radījuši dzīvnieki, vai kas ņemti no dzīvnieku ķermeņiem.

Par dzīvnieku izcelsmes produktiem parasti nerunā saistībā ar fosilajiem produktiem un produktiem, kas radušies, sadaloties dzīvnieku ķermeņiem, kaut arī tos par tādiem var uzskatīt. Piemēram, petroleja tiek iegūta no naftas, kas, visticamāk, radusies no aizvēsturiskiem augiem un dzīvniekiem, taču petroleja netiek uzskatīta par dzīvnieku izcelsmes produktu.

## Pārtikā
* Asinis — asinsdesā, hematogēnā
* Buljons — mēdz būt izgatavots no kauliem un cīpslām
* Gaļa, t.sk. zivis
* Karmīns — spilgti sarkana vai purpursarkana krāsviela, ko iegūst no kukaiņiem
* Kazeīns — biezpiena un siera galvenā sastāvdaļa
* Medus
* Piens un piena produkti (siers, jogurts, krējums, sūkalas u.c.)
* Olas
* Rennets — no teļu kuņģiem iegūts enzīms, parasti izmanto siera ražošanā
* Tauki
* Želatīns — no dzīvnieku nagiem, ādām un kauliem iegūts recinātājs

## Citur
* Asinis — asins pārliešanā (cilvēku asinis), eksperimentos izmanto kā reaģentu
* Āda — apģērba, somu, apavu izgatavošanā
* Bišu vasks
* Dūnas
* Kauli, ilkņi, ragi, ziloņkauls u.c.
* Kazeīns — plastmasās, apģērbā, kosmētikā, līmēs, krāsās
* Kažokāda
* Koraļļi
* Lanolīns — vilnas vasks, ko iegūst, attaukojot aitu vilnu vai ūdeni, kurā tā mazgāta
* Mēsli
* Muskuss — dažu dzīvnieku dziedzeru smaržīgi izdalījumi; līdzīgas vielas satur arī daži augi
* Pērles
* Spalvas
* Sūkļi
* Tauki — piemēram, svecēs un ziepēs
* Vilna
* Zīds

## Skatīt arī
* Eksperimenti ar dzīvniekiem

## Ārējās saites
* Veģetārieša E-ēdienkarte — dzīvnieku izcelsmes sastāvdaļu detalizēts saraksts
Dzīvnieku aizstāvības ētika

**Dzīvnieku aizstāvības ētika** ir apzīmējums, kas ietver dažādos dzīvnieku interešu aizstāvības virzienus. Pazīstamākie no tiem ir dzīvnieku labturības un dzīvnieku tiesību virzieni. Tos vieno uzskats, ka līdzšinējā cilvēku izturēšanās pret dzīvniekiem kā pret lietām nav ētiski pieņemama un tāpēc to ir jāmaina. Taču veidos, kā katra pieeja iztēlojas šīs pārmaiņas un pamato nepieciešamību pēc tām, pastāv būtiskas atšķirības.

Šos ētikas virzienus iespaidojusi gan to filosofu darbība, kas piedāvājuši jaunus skatījumus uz dzīvniekiem, gan pētījumi mūsdienu dabaszinātnēs, kas liecina, ka dzīvnieki ir justspējīgas būtnes ar kompleksu pasaules uztveri. 
Šie ētikas virzieni aplūko veidus, kā jaunos skatījumus un zinātniskos atklājumus iestrādāt cilvēku līdzšinējā attieksmē pret dzīvniekiem. Tie jautā par to, vai dzīvniekus joprojām drīkstam uzlūkot kā lietas, mehānismus, instrumentus, preces, resursus utt. Izplatīts ir arī viedoklis, ka visām justspējīgām būtnēm piemīt no cilvēkiem neatkarīga pašvērtība un ka pret to interesēm jāizturas ar cieņu.

## Vēsture

Kaut arī jautājums par cilvēka un dzīvnieka nošķīrumu epizodiski ticis aplūkots jau sen, tikai 20. gadsimta otrajā pusē sāka notikt pirmās publiskās diskusijas un tika publicēts aizvien vairāk šai tēmai veltītu grāmatu un rakstu. Par tēmas aktualitāti mūsdienās liecina, piemēram, kāda dzīvnieku morālā statusa tēmai veltītu tekstu bibliogrāfija, kurā minēti tikai 94 darbi, kas tapuši laikā no mūsu ēras sākuma līdz 1970. gadam un 240 darbi, kas tapuši no 1970. gada līdz 1988. gadam.

## Pazīstamākās pieejas

* **[[Dzīvnieku labturība]]s** pieeja uzsver, ka tā kā dzīvniekiem ir intereses neciest, tad cilvēku pienākums ir uzlabot dzīvnieku turēšanas apstākļus, piemēram, palielinot aizgaldu lielumu vai ļaujot tiem uzturēties apstākļos, kas ir pēc iespējas līdzīgāki to dabiskajiem dzīves apstākļiem.

* **[[Dzīvnieku tiesības|Dzīvnieku tiesību]]** pieeja uzsver, ka dzīvniekiem ir no cilvēkiem neatkarīgas morālas tiesības, piemēram, uz dzīvību un brīvību, tāpēc tos nedrīkst ieslodzīt vai nogalināt tikai lai iegūtu pārtiku, apģērbu, medikamentus u.tml.

### Citas pieejas

Dzīvnieku aizstāvības diskusijās pastāv arī **"[[Dziļā ekoloģija|dziļās ekoloģijas]]"** pieeja, kaut arī tā koncentrējas uz antropocentrisma kritiku kopumā. Tā pauž uzskatu, ka cilvēks tāpat kā citas sugas ir daļa no vienotas apkārtējās vides, nevis kaut kas pārāks, pateicoties kādai atsevišķai īpašībai. Šīs pieejas pārstāvji uzskata, ka īpaša vērtība piemīt visai dzīvībai, kas nav atkarīga no cilvēku interesēm.

## Skatīt arī
* Abolicionisms (dzīvnieku tiesības)
* Dzīvnieku labturība
* Dzīvnieku tiesības
* Etoloģija
* Vegānisms
* Veģetārisms

## Atsauces

## Turpmākai lasīšanai
* I.Šuvajevs "Dzīvnieku ētika" // Kultūras Forums. 2008. 8.—15.08. 8.—9. lpp. 
* Dzīvnieki, morāle, ēšana
* Cilvēka un dzīvnieka nošķīrums
* Animal Ethics (angliski)
Silēziešu valoda

**Silēziešu valoda** (*ślůnsko godka*) tiek lietota Augšsilēzijas reģionā Polijā, kā arī Čehijā un Vācijā. 2011. gadā 509 000 cilvēku deklarēja silēziešu valodu kā savu dzimto valodu. Silēziešu valoda ir ļoti līdzīga poļu valodai — daži valodnieki to uzskata par poļu valodas dialektu, nevis atsevišķu valodu. Tomēr šai valodā ir vairāk aizguvumu no vācu valodas.

2024. gadā Polijas Seims pārskatīja savu kādreizējo negatīvo lēmumu un ar vairākumu atzina silēziešu valodu par reģionālo valodu.

## Alfabēts

Silēziešu valodai nav viena noteikta alfabēta. Parasti runu pieraksta, izmantojot poļu alfabēta rakstzīmes. 2006. gadā, apvienojot apmēram 10 paveidus, tika izveidots vienots silēziešu valodas alfabēts. Tas tiek izmantots arī Vikipēdijā silēziešu valodā.

Alfabēts: Aa Bb Cc Ćć Čč Dd Ee Ff Gg Hh Ii Jj Kk Ll Mm Nn Ńń Oo Pp Rr Řř Ss Śś Šš Tt Uu Ůů Ww Yy Zz Źź Žž, digrafi — Ch Dz Dź Dž.

## Atsauces

## Ārējās saites

* Ziņas silēziešu valodā
* Pů našymu – djalykt ślůnski kodyfikowůny
Latvijas veģetāriešu biedrība

**Latvijas veģetāriešu biedrība** bija 1927. gadā Rīgā dibināta bezpeļņas organizācija ar filiāli Liepājā. 20. gadsimta sākuma laikraksti liecina, ka 20. un 30. gados biedrība izdeva grāmatas, rīkoja priekšlasījumus, pavārmākslas kursus, ekskursijas un izstādes saistībā ar veselīgu un videi draudzīgu dzīvesveidu. Biedrību vienlaikus ar daudzām citām nevalstiskām organizācijām slēdza 1940. gadā pēc Latvijas okupācijas.

## Skatīt arī
* Veģetārisms
* Vegānisms

## Atsauces
Cirvis

thumb|200px|Cirvis
**Cirvis** ir darbarīks, kuru izmanto galvenokārt koksnes apstrādei, bet ticis izmantots arī kā ierocis (āva) un ceremoniāls vai heraldisks simbols. Ir pazīstami arī metamie cirvji. Tas ticis lietots jau pirms vairākiem tūkstošiem gadu.

## Uzbūve
Cirvji ir dažādi formas un pielietojuma ziņā. Tas sastāv no kāta un cirvja uzgaļa. Cirvja uzgalim ir ķīļa veida forma, kuram viena galā ir asmens, bet otrā — piets.

Senākie cirvji bija ar akmens uzgali koka kātā. Tehnoloģijām attīstoties, cirvjus sāka izgatavot no vara, bronzas, dzelzs un tērauda.

Cirvju veidi:
* Meža cirtēju cirvis — paredzēts koku ciršanai. Smags, garā kātā.
* Namdaru cirvis — paredzēts tēšanai un mizošanai. Plāns, taisns asmens, var būt nesimetrisks attiecībā pret kāta asi.
* Skaldāmais cirvis — malkas skaldīšanai. Izteikta ķīļa forma ar platāku pietu.
* Tomahauks - indiāņu kaujas cirvis.

## Skatīt arī
* Āmurs
* Cērte
* Nazis

## Ārējās saites
Centimetrs

250px|thumb|Galdnieka mērs ar centimetru iedaļām
**Centimetrs** (cm) ir SI garuma mērvienība — viena simtdaļa no metra. SI sistēmā garuma pamatmērvienība ir metrs. Vārds centimetrs ir saliktenis no vārdiem centi un metrs. Metriskajā sistēmā vārds centi tiek izmantots kā priedēklis, kas apzīmē vienu simtdaļu. Šī vārda izcelsme nāk no latīņu vārda centum, kas nozīmē simts/simtā.

1 cm = 10 mm = 0,01 m = 0,00001 km

## Imperiālajā sistēmā
* 1 cm ~ 0,394 collas
* 1 cm ~ 0,033 pēdas
* 1 cm ~ 0,011 jardi

## Centimetra izmantošana
To izmanto:
* lai mērītu formas vai objekta izmērus (garums, platums, augstums).
* CGS sistēmā centimetru izmanto, lai izmērītu kapacitāti, pieņemot, ka 1 cm kapacitātes = 1,113×10−12 faradu.
* kartēs centimetru izmanto, lai veiktu konvertēšanu no kartes mēroga uz reālās pasaules mērogu (kilometros).
* lai reprezentētu inerces momenta platību (cm4).

## Ārējās saites
Tonna

**Tonna** ir standarta masas mērvienība un tā ir vienāda ar 1000 kilogramiem. Tonnu apzīmē ar burtu t. Tāpēc varam rakstīt 1 t = 1000 kg.
Viena tonna ir apmēram vienāda ar viena kubikmetra ūdens masu 4° C temperatūrā un pie normāla atmosfēras spiediena.

## Sakarības

1 tonna = 1000 kg = 1 000 000 g = 10 c

## Skatīt arī

* Kilograms
Jūdze

**Jūdze** ir garuma mērvienība. Eksistē vairākas mērvienības ar nosaukumu "jūdze", to garums ir no 1 līdz 15 km. Plašāk izplatītajām garums ir robežās no 1,6 līdz 2 km. Parasti ar jēdzienu "jūdze" saprot ASV lietoto attāluma mērvienību *statute mile* jeb *survey mile*, kuru lieto ģeogrāfisku attālumu mērīšanai. Šīs jūdzes garums kilometros ir 1,6093 km.

Starptautiski plaši tiek lietota jūras jūdze (). Tā sākotnēji bija definēta kā viena zemes meridiāna loka minūte. Mūsdienās jūras jūdze ir definēta precīzi 1852 metri. Ātruma mērvienību "jūras jūdzes stundā" sauc par mezglu. Jūras jūdzes vēl lieto aviācijā un kuģniecībā, jo tās tuvāk atbilst kartes iedaļām (1 jūdze ir apmēram 1 grāda minūte uz kartes).

## Dažādas jūdzes
* ASV un Apvienotās Karalistes: 1 jūdze = 1,609344 km = 1609,344 m = 5280 pēdas = 1760 jardi
* Starptautiskā jūras jūdze: 1 jūdze = 1,852 km = 1852 m
* Senās Romas: 1 jūdze = 1,598 km (pēc citiem datiem 1,480 km) = 1000 romiešu soļi
* Senā Krievijas: 1 jūdze = 7,4676 km = 7 verstis
* Ģeogrāfiskā Vācijas: 1 jūdze = 7,420 km = 1/15° ekvatora
* Zviedrijas: 1 jūdze = 10,7 km

## Ārējās saites
Akronīms

**Akronīms** (, *akros* — 'augšējs, ārmalā esošs' + *όνυμος*, *onymos* — 'vārds, nosaukums') ir saīsinājums (abreviatūra), kas veidots no vairāku vārdu grupas sākumburtiem. Akronīmu izrunā kā veselu vārdu, nevis lasa pa atsevišķiem burtiem. Akronīmu piemēri — *[[NATO]]*, ANO, AIDS. Daudzi akronīmi ir ar laiku kļuvuši par pilnvērtīgiem vārdiem, piemēram, lāzers, kas veidojies kā akronīms no angļu valodas (**''L**ight **A**mplification by **S**timulated **E**mission of **R**adiation*, kas latviski nozīmē "gaismas pastiprināšana, izmantojot inducēto starojumu").

Akronīmus un abreviatūras, kuras netulkotas lieto visās valodās neatkarīgi no to sākotnējās cilmes, piemēram, *NATO'', ES dokumentu publikācijās raksta slīprakstā.

## Atsauces

## Skatīt arī
* Abreviatūra

## Ārējās saites
Doda

**Dorota Rabčevska** (; dzimusi , Cehanovā, Polijā), plašāk pazīstama ar savu skatuves vārdu **Doda** ir poļu dziedātāja. Viņa savu karjeru uzsāka grupā "Virgin", tomēr kopš 2007. gada ir solomāksliniece.

## Diskogrāfija
### Ar "Virgin"
* "Virgin" (2002)
* "Bimbo" (2004)
* "Ficca" (2005)
* "Choni" (2016)

### Solokarjera
* "Diamond Bitch" (2007)
* "Diamond Bitch - Reedition" (2008)
* "The Seven Temptations" (2011)
* "Dorota" (2019)
* "Aquaria" (2022)

## Filmogrāfija
*2006 - *Asterix i wikingowie*
*2008  - *Serce na dłoni*
*2018 - *Pitbull. Ostatni pies*

## Ārējās saites
* Oficiālā mājaslapa
Arturs Rojeks

**Arturs Marcins Rojeks** (; dzimis ) ir Polijas alternatīvā roka grupas *[[Myslovitz]]* ģitārists un solists.

Grupu iesākumā sauca *The Freshmen*, pēc filmas *[[The Freshman (filma)|The Freshman]]*, ar Marlonu Brando un Metjū Broderiku galvenājās lomās.

1994. gadā grupas nosaukumu tikai mainīts uz *Myslovitz* pēc Mislovices pilsētas, kur Rojeks dzimis.

## Diskogrāfija

* *Składam się z ciągłych powtórzeń* (2014)
* *Kundel* (2020)

### Singli

* *Cisza i wiatr* (2007)
* *W drodze* — (2007)

## Ārējās saites
Cjiņhuandao

**Cjiņhuandao** () ir pilsēta Hebei provincē Ķīnā, Bohai jūras krastā.

Cjiņhuandao ir trīs galvenie attīstības rajoni:
* Beidaihe ir piejūras kūrorts, kurš ir iecienīta politiķu tikšanās vieta.
* Haiganas rajons ir osta un Cjiņhuandao pamatteritorija.
* Šaņhaiguaņa ir populārs tūrisma galamērķis; Lielā Ķīnas mūra austrumu gals.

Cjiņhuandao Olimpiskā sporta centra stadionā notika kvalifikācijas turnīra spēles 2008. gada Pekinas olimpiādes laikā.

## Atsauces

## Ārējās saites

* Cjiņhuandao tūrisma administrācija
Baku

**Baku** (, ) ir Azerbaidžānas galvaspilsēta. Tā ir Kaspijas jūras piekrastes un Kaukāza lielākā pilsēta un osta. 2012. gadā pilsētā dzīvoja 2,12 miljoni iedzīvotāju, kas ir aptuveni ceturtā daļa no visiem Azerbaidžānas iedzīvotājiem.

Kaspijas jūras piekrastē Baku atrodas 28 metrus zem jūras līmeņa. Tā ir lielākā pilsēta pasaulē, kas atrodas zem jūras līmeņa.

## Vēsture
Baku vēsturiskajos avotos pirmo reizi pieminēta 885. gadā, lai gan arheoloģiskajos izrakumos ir atrastas liecības, ka tur ir bijusi apmetne arī pirms mūsu ēras. 1578. gadā pilsētu iekaroja Osmaņu impērija, un noturēja to savā kontrolē līdz 1603. gadam, kad to iekaroja Sefevīdu dinastija. 1723. gadā Krievijas impērijas ķeizars Pēteris I iekaroja Baku, bet 1735. gadā tā atkārtoti bija daļa no Persijas. 1806. gadā atkal to iekaroja Krievijas Impērija. 1920. gadā Baku kļuva par Azerbaidžānas Republikas galvaspilsētu.

2012. gadā Baku notika Eirovīzijas dziesmu konkurss, 2015. gadā — pirmās Eiropas spēles.

## Ģeogrāfija
Baku atrodas Kaspijas jūras rietumu krastā, Abšeronas pussalas dienvidos. Pēc Kepena klasifikācijas Baku valda subtropu pustuksneša klimats (BSk).

Baku ir iedalīta 12 administratīvajos rajonos:
* Binagadi rajons (*Binəqədi rayonu*),
* Hatai rajons (*Xətai rayonu*),
* Hazaru rajons (*Xəzər rayonu*),
* Jasamalas rajons (*Yasamal rayonu),
* [[Karadagas rajons]] (*Qaradağ rayonu*),
* [[Narimanovas rajons]] (*Nərimanov rayonu*),
* [[Nasimi rajons]] (*Nəsimi rayonu*),
* [[Nizami rajons]] (*Nizami rayonu'),
* Pirallahi rajons (*Pirallahı rayonu*),
* Sabailas rajons (*Səbail rayonu*),
* Sabunču rajons (*Sabunçu rayonu*),
* Surahani rajons (*Suraxanı rayonu*).

Pilsētai arī ir pakļauti 48 ciemati.

## Sports
Pilsētā atrodas Baku Olimpiskais stadions.

2016. gadā pilsētā tika atklāta Baku pilsētas trase, kurā tika aizvadīta Pirmās formulas Eiropas ''Grand Prix'' izcīņa, bet 2017. gadā tās ieguva Azerbaidžānas Grand Prix nosaukumu.

## Atsauces

## Ārējās saites

* 
* 
*  
*  
* Fotogrāfijas Baku
Aoide (pavadonis)

**Aoide** jeb **Jupiters XLI** ir Jupitera pavadonis. To  atklāja Havaju Universitātes zinātnieku komanda, kuru vadīja Skots Šepards (Scott S. Sheppard). Pēc atklāšanas tam tika piešķirts pagaidu apzīmējums S/2003 J 7. Vārds Aoide pavadonim tika piešķirts 2005. gada martā. Aoide ir tēls grieķu mitoloģijā, viena no mūzām, Zeva meita.

Aoide ir neliels pavadonis. Tā diametrs ir tikai apmēram 4 km. Pavadonis ir piederīgs Pāsifajas grupai.

## Atsauces
S/2003 J 2

**S/2003 J 2** ir Jupitera pavadonis. To  atklāja Havaju Universitātes zinātnieku komanda, kuru vadīja Skots Šepards (Scott S. Sheppard). Pašreiz pavadonim ir tikai pagaidu apzīmējums.

S/2003 J 2 ir neliels pavadonis. Tā diametrs ir tikai apmēram 2 km.

Līdz 2020. gada beigām pavadonis tika uzskatīts par "pazaudētu", bet astronoms amatieris Kajs Lī (*Kai Ly*) to no jauna atrada, analizējot arhīvu fotoattēlus. Pirms tam S/2003 J 2 uzskatīja par piederošu Pāsifajas grupai, bet arhīvu dati rādīja, ka tas pieder Anankes grupai.

## Atsauces
Sinope

**Sinope**, arī **Jupiters IX** ir neliels Jupitera pavadonis. To  atklāja amerikāņu astronoms Sets Barns Nikolsons (*Seth Barnes Nicholson*) Lika observatorijā. 1975. gadā pavadonis tika nosaukts par Sinopi, kas ir tēls grieķu mitoloģijā. Līdz tam, pavadoni sauca par Jupiteru IX. No 1955. līdz 1975. gadam dažreiz pavadonim tika lietots nosaukums Aīds.

Sinope pieder Pāsifajas grupai. Atšķirībā no pārējiem grupas pavadoņiem, kuri ir pelēki, Sinope ir sarkans. Pavadonis ir līdzīgs D tipa asteroīdam. Tāpat kā pārējiem grupas pavadoņiem, Sinopes orbīta ir pakļauta spēcīgām perturbācijām.

## Atsauces
Chinvala

**Chinvala**, saukta arī **Chinvali** (, , Čreba), laikā no 1936. līdz 1961. gadam **Staļiniri**, ir daļēji atzītās Dienvidosetijas republikas galvaspilsēta un lielākā pilsēta. Gruzija un lielākā daļa starptautiskās sabiedrības to uzskata par Gruzijas Iekšējās Kartlijas reģiona (dažreiz saukta par Samačoblo) daļu. Atrodas Lielā Kaukāza kalnu grēdas centrālās daļas dienvidos.

Krievijas—Gruzijas kara sākumā 2008. gada 8.-11. augustā Chinvalā notika kaujas. Pēc smagām kaujām Gruzijas karaspēks 10. augusta vakarā bija spiests atkāpties no pilsētas un 11. augustā pameta Dienvidosetiju.

## Ārējās saites
Klods Monē

**Klods Monē**, pilnā vārdā **Oskars Klods Monē** (; dzimis , miris ), bija franču gleznotājs, viens no impresionisma virziena dibinātājiem, brīvdabas ainavu gleznotājs.

## Biogrāfija
Klods Monē dzimis Parīzē. Kad viņam bija pieci gadi, ģimene pārcēlās uz dzīvi Havrā, Normandijā. Monē tēvs vēlējās viņu iesaistīt darbā ģimenes pārtikas preču veikalā, tomēr tas viņam neizdevās. Monē pievērsās glezniecībai. 16 gadu vecumā iepazinās ar gleznotāju Eiženu Budēnu (*Eugène Boudin*), kuram patika gleznot brīvā dabā, Normandijas jūrmalā. Viņš Klodam Monē iemācīja brīvdabas glezniecības tehniku.

Kad Monē tika iesaukts armijā, viņš dienēja Alžīrijā. Ar tantes gādību Klods Monē varēja pamest armiju, ja vien studētu mākslu kādā universitātē. To arī Klods Monē darīja, bet viņam nepatika tradicionālās mākslas studijas universitātē. Viņš studēja Parīzē.

1860. gadu vidū gleznoja reālisma gleznas, kuras izstādīja Parīzes gleznu galerijās. 1860. gadu beigās pievērsies ainavu glezniecībai brīvā dabā, kas kļuva par pamatu impresionismam. Termins ‘impresionisms’ ir radies no 1872. gadā gleznotās gleznas “Impresija. Saullēkts” nosaukuma. Citi pazīstamākie darbi ir “Ruānas katedrāles” sērija, britu parlamenta mājvietas Vestminsteras pils sērija, “Ūdensrožu” sērija, "Siena kaudzes" sērija.

No 1860. līdz 1870. gadam Monē regulāri bija finansiālas grūtības. Viņš nereti iznīcināja savas gleznas, lai nebūtu tās jāatdod kreditoriem.

Miris  no plaušu vēža.

## Galerija

Claude Monet, Impression, soleil levant.jpg|*Impresija. Saullēkts*. (1872.g.)
Claude Monet - Camille.JPG|*Sieviete zaļajā kleitā* (1866.g.)
Claude Monet - On the Bank of the Seine, Bennecourt - 1922.427 - Art Institute of Chicago.jpg|*Sēnas krastā* (1868.g.)
Claude Monet - Woman with a Parasol - Madame Monet and Her Son - Google Art Project.jpg|*Sieviete ar saulessargu. Monē kundze ar dēlu*. (1875.g.)
Water-Lilies-and-Japanese-Bridge-(1897-1899)-Monet.jpg|*Ūdensrozes un japāņu tiltiņš* (1897 - 1899.g.)


## Atsauces

## Ārējās saites

* 
* 
*
Grand Theft Auto: Chinatown Wars

***Grand Theft Auto: Chinatown Wars*** ir datorspēle, paredzēta Nintendo DS, PlayStation Portable un iPhone OS , to izstrādājis Rockstar Leeds kopā ar Rockstar North. Tā ir trīspadsmitā spēle ''Grand Theft Auto'' series, ceturtā spēle Nintendo konsolēm, un arī pirmā, kas domāta iPhone un iPod. Spēles darbība norisinās izdomātā pilsētā - Liberty city, tās galvenais varonis ir ķīnietis Huangs Lī, kurš ierodas šeit, lai atriebtu sava tēva nāvi un aizvestu no viņa mantoto zobenu uz Brīvības pilsētu. Spēlē iekļauti jauni tēli un iespēja spēlēt ar Nintendo Wi-Fi savienojumu.

## Atsauces

## Ārējās saites
* Oficiālā mājaslapa 
* GTA CW iekš Gamespot.com
Ksena: Karotāju Princese

**Ksena: Karotāju Princese** () ir ASV fantāzijas seriāls, kura pirmizrāde notika  un tas ilga līdz . Seriāls ticis nominēts *[[Emmy balva|Emmy]]* balvām.

## Galvenie varoņi
* Ksena — kareivju princese, prasmīga karotāja
* Gabriela — Ksenas sabiedrotā un draudzene
* Aress — kara dievs
* Kalisto — Ksenas ienaidniece
* Zevs — dievu valdnieks

## Ārējās saites
Libertīsitija

[Šādi Libertīsitija izskatās [Grand Theft Auto IV|thumb|350px]]
**Libertīsitija** ir neīsta, Rockstar Games izveidota pilsēta Grand Theft Auto sērijas spēlēm. Par pamatu pilsētas izveidē ņemta Ņujorka. Trīs dažādu veidu Libertīsitijas ir parādijušās daudzu paaudžu GTA spēlēs. Libertīsitija bija galvenā pilsēta pirmajā Grand Theft Auto. Tā atgriezās Grand Theft Auto III, Grand Theft Auto: Liberty City Stories, Grand Theft Auto Advance, Grand Theft Auto: Chinatown Wars un Grand Theft Auto IV. Spēlē Grand Theft Auto: San Andreas arī viena misija notiek Libertīsitijā.

## Ārējās saites
* Oficiālā Libertīsitijas mājaslapa  
* Libertīsitijas GTA IV karte
Mervalas rūnu akmens

[right|thumb|300px|Mervalas rūnakmens. [Zemgales vārds (*Simkala*) redzams rūnu teksta daļā, kas caurvij gredzenu labajā pusē, Kolkas vārds (*Tumisnis*) apgāzti uzrakstīts augšējā kreisajā malā.]]
**Mervalas rūnu akmens** () ir Selaēnas salas Mēlarena ezerā Sēdermanlandes lēnē Zviedrijas vidienē esošs rūnu akmens. Tas uzstādīts pēc 1000. gada m.ē. par godu vikingam Svenam un ir viens no vecākajiem rakstu avotiem, kurā pieminēta Latvijas teritorija, proti, Kolkasrags (*Tumisnis*) un Zemgale (*Simkala*).

## Uzraksts
thumb|300px|Rūnu raksta burtu atšifrējums
Rūnu teksts ar latīņu burtiem (sākas no čūskas galvas apakšējā labā stūrī un iet uz augšu):

## Ārējās saites
* Mervallastenen, Selaön
Grand Theft Auto (spēļu sērija)

***Grand Theft Auto*** ir brīvā stila datorspēle, kuru izveidojis Deivs Džons. Galvenokārt to izstrādā skotu kompānija Rockstar North (pirms tam DMA Design) un publicē Rockstar Games. Spēle sastāv no darbības, piedzīvojumu, braukšanas, lomu, šaušanas un sacensību spēļu elementiem. Spēļu sērija ir par vairākiem kriminālnoziedzniekiem, kuri cenšas kļūt bagāti. Kopā sērija ir pārdevusi vairāk kā 405 miljonu kopiju.

Spēļu sērija ir pazīstama gan ar "atvērtās pasaules" koncepta popularizēšanu, gan ar savu skandalozo saturu. Ginesa rekordu grāmata 2008. gadā nosauca GTA par skandalozāko spēļu sēriju. Jau kopš pirmās spēles tās kritiķi ir pretrunīgi vērtējuši spēlē esošo iespēju spēlētājam ar auto notriekt garāmgājējus. Vairākās valstīs šī iemesla dēļ dažas vai visas no spēlēm ir tikušas aizliegtas. Tāpat spēles ir izraisījušas dažādus skandālus prostitūcijas un dzērājšoferu attēlošanas dēļ. Spēļu sērija pat ir vairākkārt neveiksmīgi iesūdzēta tiesā, vainojot to par dažādiem īstiem noziegumiem. Par spīti skandāliem GTA ir viena no ienesīgākajām izklaides franšīzēm pasaulē (jo īpaši GTA V) un to atzinīgi vērtē spēlētāji un profesionālie kritiķi. GTA III, *[[Grand Theft Auto: San Andreas|San Andreas]]* un *[[Grand Theft Auto: Vice City|Vice City]]* ir otrā, piektā un sestā labākā *[[PlayStation 2]]* spēle, savukārt GTA IV ir otrā, GTA III ir piektā un GTA V ir astotā labākā spēle vēsturē pēc *[[Metacritic]]* datiem. 

## Spēles

### Galvenās spēles

### Papildinājumi

### Portatīvās spēļu konsoles

### Krājumi un pārpirmveidi

## Kritika

## Atsauces

## Ārējās saites
* Oficiālā mājaslapa
Nihats Kahvedži

**Nihats Kahvedži** (; dzimis , Stambulā, Turcijā) ir turku futbola treneris un bijušais futbolists, pārstāvējis Turcijas futbola izlasi. Pirmo reizi Turcijas futbola izlasē viņš tika iekļauts 2000. gada spēlē ar Zviedriju. Nihats pārsvarā spēlēja kā priekšējais uzbrucējs, bet varēja spēlēt arī kā centra uzbrucējs.

Nihats ir Turcijas Stambulas "Beşiktaş" jauniešu kluba audzēknis un viņa talantu atklāja Hursers Tugajs Čelebi, kad ievēroja Nihatu, spēlējot 1996./97. gadu sezonā. 1997./98. gadu sezonā viņš pievienojās pieaugušo klubam, bet 2002. gadā treneris Džons Toshaks viņu pārcēla ar transfēru uz Sansevastjanas "Real Sociedad". Spēlējot Real Sociedad, Nihata gūto vārtu skaits bija 58, pavisam 122 spēlēs. 2002./03. gadu sezonā Nihata vārtu kopējais skaits jau sasniedza 23 un viņš kļuva par līgas otro rezultatīvāko spēlētāju (pēc Roja Makāja ar 29 vārtiem).

Nihats ir spēlējis UEFA Čempionu līgā Real Sociedad sastāvā un pārstāvēja Turciju 2002. gada FIFA Pasaules kausā.

Kopš  Nihats uz pieciem gadiem ir pārcelts ar Bosmana transfēru uz Villarreal CF klubu.

## Sasniegumi
**Beşiktaş**

* Turcijas kauss: 1997—98, 2010—11
* Turcijas Superkauss: 1998

**Individuālie sasniegumi**

* La Liga labākais ārzemju spēlētājs: 2002—03

## Ārējās saites
## Ārējās saites
Montekarlo

200px|thumb|Montekarlo panorāma
thumb|200px|Montekarlo saulrietā
**Montekarlo** (, monegasku: *Monte-Carlu*, ) ir lielākais Monako administratīvais apgabals, dažkārt kļūdaini uzskatīts par valsts galvaspilsētu, kaut arī formāli Monako nav galvaspilsētas. Dibināta 1866. gadā.

Nosaukums *Monte-Carlo* ("Kārļa kalns") ir itāļu cilmes, un tā nosaukta par godu toreiz valdošajam princim Šarlam III.

Montekarlo atrodas lielākā daļa no Monako trases, kur regulāri notiek prestižā *[[Formula 1]]* Monako Lielās balvas izcīņa. Pilsētā startē arī Montekarlo rallijs, kas tradicionāli atklāj pasaules *[[Pasaules rallija čempionāts|WRC]]* rallija sezonu. Montekarlo arī regulāri notiek tradicionālas augsta līmeņa sacīkstes boksā, pokerā un bekhemonā, kā arī modes skates un citi sarīkojumi.

Montekarlo ir viens no Eiropas vadošajiem kūrortiem, kaut arī tūristu apmeklējumu mērķi lielākoties atrodas citās Monako daļās. Slavena ar saviem kazino.

## Ārējās saites
* Monako portāls 5 valodās
* Monako un Montekarlo tūrisms
* Montekarlo termu mājaslapa 
* 
* Montekarlo ''Quicktime VR'' panorāma 
* ''Monako Portal'' 
* ''Monte Carlo Review''
Piena Ceļš

**Piena Ceļa galaktika**, reizēm saukta vienkārši par **Galaktiku** (, *Galaxías*; , *gála* — ‘piens’), ir spirālveida galaktika, kas ietilpst galaktiku Vietējā grupā. Šīs galaktikas Oriona spirālzarā atrodas arī Saules sistēma. No Zemes mūsu galaktika ir redzama kā gaišāka josla naksnīgajās debesīs, un šis izskats arī ir devis iedvesmu nosaukt to par “Piena Ceļu”. Pēc citu tālu zvaigžņu sistēmu atklāšanas šis grieķu cilmes vārds tika dots mūsu galaktikas apzīmēšanai.

## Fizikālais raksturojums
Piena Ceļa diametrs ir apmēram  parseku, un tajā atrodas ap 200–400 miljardu zvaigžņu. Galaktikas masa tiek vērtēta aptuveni  (580 miljardu) Saules masu.

Piena Ceļš pārvietojas ar ātrumu 550 km/s attiecībā pret kosmisko reliktstarojumu Hidras zvaigznāja virzienā.

## Pavadoņgalaktikas
Piena Ceļam ir vairākas pavadoņgalaktikas, no kurām lielākā ir Lielais Magelāna Mākonis, kas ir arī trešā tuvākā galaktika kopumā.

## Novērošana
400px|thumbnail|Piena Ceļš ir redzams kā gaiša josla pār naksnīgo debesjumu
Vislabākais laiks, kad var novērot Piena Ceļu, ir jūnijs un jūlijs, bet vissliktāk to var novērot decembrī un janvārī, jo šajā laikā Saule atrodas starp Zemi un galaktikas centru. Ar neapbruņotu aci Piena Ceļu var novērot kā gaišu joslu, kas stiepjas pāri debesjumam caur 12 zvaigznājiem: caur Strēlnieku (šajā zvaigznājā atrodas galaktikas centrs), Ērgli, Gulbi, Kasiopeju, Perseju, Vedēju, Dvīņiem, Orionu, Kuģa Ķīli, Centauru, Dienvidu Krustu un Skorpionu. To veido galaktikas zvaigžņu vājā gaisma. Arī tās zvaigznes, kuras var redzēt ar neapbruņotu aci, atrodas mūsu galaktikā. Piena Ceļa galaktika attiecībā pret debess ekvatoru atrodas aptuveni 63° leņķī.

## Skatīt arī

* Andromedas galaktika
* Galaktika
* Lielais Magelāna Mākonis
* Vietējā galaktiku grupa
* Mazais Magelāna Mākonis
* Trijstūra galaktika

## Atsauces

## Ārējās saites

*
Pūt, vējiņi (filma)

**"Pūt, vējiņi"** ir 1973. gada Latvijas PSR spēlfilma, kas uzņemta Rīgas Kinostudijā pēc Raiņa tāda paša nosaukuma lugas motīviem. Tā ir unikāla ar minimālu, tautiskā stilā ieturētu pavadošo mūziku un ar precību seno tautisko tradīciju vizuālo attēlojumu. Filmas dialogi, tāpat kā lugas teksts, ir veidoti dzejas formā.

## Sižets
Filmā atainota senā tautasdziesmā "Pūt, vējiņi" aprakstītā līgavas lūkošana Daugavas krastos. Stāsta dramatiskais centrs ir "trakulīgā daugavieša" Ulda un "biklās sedzacītes" Baibas mīlestība. Baiba ir kalpone mājās, kurās Uldis ierodas pie savas iecerētās - saimnieces meitas Zanes. Vētras laikā naktī ierodoties saimē, Uldis satiek Baibu, kura strādā maltuvē un kuru viņš uzreiz iekāro. Baiba atraida viņu un Uldis, dusmīgs par nespēju iegūt, ko vēlas, turpina lenkt Zani un cenšas pierunāt saimnieci izdot savu meitu par sievu. Taču ar laiku Baibas un Ulda emocijas sāk ņemt virsroku pār ieražām un kārtām.

## Lomās
* Esmeralda Ermale — *Baiba*
* Ģirts Jakovļevs — *Uldis*
* Pēteris Gaudiņš — *Gatiņš*
* Elita Krastiņa — *Anda*
* Antra Liedskalniņa — *Ciepa*
* Astrīda Kairiša — *Zane*
* Elza Radziņa — *Māte*
* Lidija Freimane — *Orta*
* Uldis Dumpis — *Didzis*
**Epizodēs:**
Helga Dancberga, Juris Lejaskalns, Edgars Liepiņš, Kārlis Zušmanis, Pēteris Liepiņš, Rēzija Kalniņa, Krists Kalniņš, Alsungas "Suitu sievas" un Madonas tautas deju ansamblis.

## Filmēšanas grupa
* Režisors: Gunārs Piesis
* Scenārija autori: Imants Ziedonis un Gunārs Piesis
* Operators: Mārtiņš Kleins
* Mākslinieks: Dailis Rožlapa
* Komponists: Imants Kalniņš

## Apbalvojumi
* 1974 - 7. Vissavienības kinofestivālā Baku - labākā klasikas ekranizācija, bet Imants Kalniņš - labākais filmas mūzikas autors. Balvas saņem arī tēlotājas Elza Radziņa un Esmeralda Ermale.

## Interesanti fakti
* Filmas kadri, kuros redzama zemnieku sēta, uzņemti Vidzemes etnogrāfiskajā zemnieku sētā "Ielīcas", kas atrodas Valkas novada Vijciema pagastā un ir valsts nozīmes arhitektūras piemineklis.

## Atsauces

## Ārējās saites

* ''filmas.lv'' profils 
*
Ramans

**Ramans** var būt:

* Ģederts Ramans;
* Ģederts Ramans (ģeogrāfs);
* Jānis Ramans;
* Kamils Ramans.
Riepa

thumb|200px|Automobiļu riepas
**Riepas** ir gredzena formas detaļas, kas tiek apliktas ap dažādiem riteņiem. Tās lieto uz automašīnu, motociklu, divriteņu, kravas auto, lidmašīnu un citu spēkratu riteņiem. Riepas aizsargā riteņus, uzlabo saķeri ar braukšanas segumu, samazina bremzēšanas ceļa garumu un uzlabo vadāmību. Uz jebkuras riepas apmales ir uzrakstīta visa informācija — marķējums, kas attiecas uz konkrēto riepu: izmērs; tips un citi.

## Ziemas riepas

Kad ceļa segums ir slidens, ieteicams lietot ziemas riepas. Ziemas riepas lieto, lai palielinātu tās saķeri ar ceļa segumu. Tās tiek ražotas laikapstākļiem, kad gaisa temperatūra ir zemāka par 7 °C.

## Riepu bojājumi
thumb|Pārdurta riepa
Riepā var būt sadūrušies svešķermeņi: skrūves, naglas un citi priekšmeti. Riepas pietiekami jāpiepumpē, riteņiem jābūt ir kārtīgi pieskrūvētiem.

Riepai var būt puns — kritiska situācija, kas traucēs mašīnas vienmērīgu gaitu, radīs pastiprinātu gumijas nodilumu puna lokalizācijas vietā un beigās puns var novest pie riepas pārsprāgšanas. Puns rodas, kad tiek pārrautas kordas (kārtainība) — kaprona auklas vai tērauda stieples. Korda ir gumijā ievērta bandāža, kas strādā, kā armatūra spiediena noturēšanai neizejot ārpus riepas tilpuma.

## Atsauces

## Ārējās saites
Kahvedži

**Kahvedži** () ir turku cilmes uzvārds. Cilvēki ar šo uzvārdu:
* Irfans Kahvedži (*İrfan Kahveci*; 1995) — turku futbolists;
* Nihats Kahvedži (*Nihat Kahveci*; 1979) — turku futbolists.
Moriss Rišārs

**Žozefs Anrī Moriss Rišārs** (; dzimis  Monreālā, Kanādā, miris  Monreālā, Kanādā) bija kanādiešu hokejists, spēlējis labās malas uzbrucēja pozīcijā. Viņš tiek uzskatīts par vienu no visu laiku izcilākajiem hokejistiem, 1998. gadā veiktajā *[[The Hockey News]]* apskatā Rišārs tika ierindots 5. vietā starp 100 visu laiku izcilākajiem NHL spēlētājiem. Gadu pēc savas karjeras beigām 1961. gadā viņš tika uzņemts arī Hokeja slavas zālē.

Profesionālā spēlētāja karjeru Rišārs uzsāka 1942. gadā, pievienojoties NHL klubam Monreālas "Canadiens". 1943.—1944. gada sezonā viņš pirmo reizi izcīnīja Stenlija kausu, bet 1944.—1945. gada sezonā kļuva par pirmo NHL spēlētāju, kas 50 spēlēs guvis 50 vārtus. 1944. gadā viņš aizvadīja divas spēles, kurās katrā guva piecus vārtus. 1947. gadā Rišārs ieguva Harta balvu. Visu karjeru aizvadīja "Canadiens" rindās, kurā no 1956. gada līdz pat karjeras beigām 1960. gadā bija komandas kapteinis. Karjeras laikā par Stenlija kausa ieguvēju viņš kļuvis astoņas reizes, piecas reizes bijis NHL rezultatīvākais spēlētājs. Viņš ir spēlējis arī 14 NHL visu zvaigžņu spēlēs.

Rišāra vārda nosaukta arī balva, kuru kopš 1999. gada pasniedz katras NHL sezonas visvairāk vārtus guvušajam spēlētājam.

## Ārējās saites
Dear Mama

250px|thumb

**Dear Mama** ir pirmais singls no Tupaka Šakura trešā solo albuma Me Against the World, kas iznāca 1995. gadā. Dziesma ir sarakstīta speciāli viņa mātei Afēnijai Šakurai. Dziesmas melodija ir semplēa no The Spinners dziesmas "Sadie" un no Džo Sempla dziesmas "In All My Wildest Dreams". Daudzi fani, kritiķī un hiphopa izpildītāji to uzskata par visu laiku labāko dziesmu hiphopa vēsturē, un viena no Tupaka labākajām dziesmām iekļūstot 4. vietā visu laiku labāko hiphopa dziesmu sarakstā.

## Panākumi
Dziesmu iekļuva Billboard Hot Rap Singles topa pirmajā vietā uz piecām nedēļām un R&B/Hip-Hop Singles topā vienu nedēļu. Tā arī iekļuva Hot 100 topa devītajā vietā, un Hot Dance Music Maxi-Singles topa pirmajā vietā uz četrām nedēļām.

Daudzi šo dziesmu uzskata par Tupaka vis emocionāliskāko dziesmu. Ļoti daudzi cilvēki slavē šo dziesmu (Eminems to piemin kā savu mīļāko Tupaka dziesmu) pat daudzi cilvēki kuri nav iesaistīti hiphopa industrijā. 1998. gadā dziesmu iekļāva Tupaka albumā Greatest Hits. Dziesmas oficiālo remiksu ir producējis Nitty un dziesma ir ar Entoniju Hamiltonu, tas ir iekļauts 2006. gada albumā Pac's Life.

## Skatīt arī
* Tupaka Šakura diskogrāfija

## Atsauces
DNS reparācija

thumb|200px|DNS bojājumi - hromosomu dalīšanās

**DNS reparācija** ir attiecināma uz vairāku procesu kopumu, kad šūna identificē un izlabo bojājumus DNS molekulās, kurās ir iekodēts tā genoms. Vienā cilvēka šūnā vienas dienas laikā ir līdz vienam miljonam šādu bojājumu. Šos bojājumus izraisa gan normālas vielmaiņas aktivitātes, gan ārēji faktori, kā ultravioletais starojums un radiācija.

## Atsauces un piezīmes
Old School (2Pac dziesma)

**Old School** ir dziesma no repera Tupaka Šakura albuma Me Against the World. dziesmā Tupaks repo par "vecajiem labajiem" repa laikiem un izpildītājiem. Dziesmai nekad nav bijis izveidots videoklips. Dziesmā Tupaks izrāda savu lielo respektu pret reperiem kā Big Daddy Kane un LL Cool Jay, reperiem, ar kuriem vēlāk Tupakam bija "strīds". Dziesma iekļuva ASV repa topa pirmajā vietā, un devītajā vietā Billboard Hot 100 topā. Dziesmas piedziedājums ir no Brand Nubian dziesmas "Dedication". Dziesma tika ierakstīta 1994. gadā, bet izdota 1995. gadā. Singls ir izdots CD un kasetes formātā.

## Skatīt arī
* Tupaka Šakura diskogrāfija
Auns

**Auns** var būt:

* vīriešu kārtas aita;
* Auns (zvaigznājs);
* Auns (zodiaka zīme) — viena no divpadsmit zodiaka zīmēm;
* Augusts Auns (1887—1967) — latviešu riteņbraucējs;
* Žozefs Auns (جوزيف عون, dzimis 1964. gadā) — Libānas politiķis, valsts prezidents;
* Auns — ezers Irlavas pagastā.
Troposfēra

[thumb|left|250px|[Zemes troposfēra pa lidmašīnas logu.]] 
**Troposfēra** ir zemākais un vislabāk izpētītais Zemes atmosfēras slānis, kura vidējais augstums ir 11 km (8—10 km virs polārajiem apgabaliem, 10—12 km mērenajos platumos un 16—18 km virs tropu rajoniem). Troposfērā atrodas vairāk nekā 80% no visas atmosfēras gaisa masas, bieži notiek turbulence un konvekcija, šeit koncentrēta lielākā daļa ūdens tvaiku, rodas daudz mākoņu un atmosfēras fronšu, ciklonu un anticiklonu, kā arī notiek daudzi citi procesu, kuri ietekmē laikapstākļus un klimatu. Troposfērā ik pēc katriem 100 metriem gaisa temperatūra pazeminās vidēji par 0,65&nbsp;°C, un sasniedz −53&nbsp;°C augšējā daļā.

## Ārējās saites
Roberts Volpols

**Roberts Volpols, Pirmais Orfordas grāfs** (; dzimis , miris ) bija britu XVIII gadsimta pirmās puses vigu politiķis. Valdīja ar karaļu Džordža I un Džordža II atbalstu. Kaut arī oficiāli šāda amats nepastāvēja, ietekmes uz valdību dēļ tiek uzskatīts par pirmo Lielbritānijas premjerministru.

Volpola valdības laikā, kura turpinājās 21 gadu, britu parlamentā dominējošā kļuva vigu frakcija. Volpols bija pirmais tradicionālās Lielbritānijas premjerministra rezidences Dauningstrītā iemītnieks. Zaudēja ietekmi 1741. gadā pēc britu zaudējuma Kartahenas kaujā Dženkinsa auss karā ar Spāniju.

## Ārējās saites
Hakans Šikirs

**Hakans Šikirs** (; dzimis , Sakarjā, Turcijā) ir atvaļināts Turcijas futbolists un viņš spēlēja kā uzbrucējs. Viņa pielūdzēji viņu sauc par Karali ().

Pēc  karjeras beigām iesaistījies politikā, bet pēc nesaskaņām ar Redžepu Erdoganu pametis valsti un pārcēlies uz ASV, kur strādājis par Uber taksometra vadītāju.

## Sasniegumi
**Sakaryaspor**

* Turcijas kauss: 1987–88

**Galatasaray**

* Turcijas Superlīga: 1992–93, 1993–94, 1996–97, 1997–98, 1998–99, 1999–2000, 2005–06, 2007–08
* Turcijas kauss: 1992–93, 1995–96, 1998–99, 1999–2000, 2004–05
* UEFA kauss: 1999–2000

**Parma**

* Coppa Italia: 2001–02

**Individuālie sasniegumi**

* Turcijas Superlīgas labākais vārtu guvējs: 1996–97, 1997–98, 1998–99

## Atsauces

## Ārējās saites
Torress

**Torress** ( vai *Torrez* — 'torņi'; sieviešu dzimtē Torresa) ir spāņu cilmes uzvārds, kam portugāļu valodā sastopams līdzīgs uzvārds ar tādu pašu cilmi — Torrešs (). Cilvēki ar šo uzvārdu:

* Fernando Torress (*Fernando Torres*; dzimis 1984) — Spānijas futbolists;
* Ferrans Torress (*Ferran Torres*; dzimis 2000) — Spānijas futbolists;
* Frenks Torress (*Frank Torres*; dzimis 1964) — ASV kaskadieris un aktieris;
* Kamilo Torress Restrepo (*Camilo Torres Restrepo*; 1929—1966) — Kolumbijas katoļu mācītājs un marksistiskais kaujinieks;
* Karlušs Albertu Torress (*Carlos Alberto Torres*; 1944—2016) — Brazīlijas futbolists;
* Kristians Damians Torress (dzimis 1985) — argentīniešu izcelsmes Latvijas futbolists;
* Olivers Torress (*Óliver Torres*; dzimis 1994) — Spānijas futbolists;
* Pau Torress (*Pau Torres*; dzimis 1997) — Spānijas futbolists.

## Skatīt arī
* *[[Torres]]*
* Torrešs
* Torresa šaurums

## Atsauces
Rišārs

**Rišārs** var būt:

* Anrī Rišārs (*Henri Richard*; 1936—2020) — kanādiešu hokejists;
* Moriss Rišārs (*Maurice Richard*; 1921—2000) — kanādiešu hokejists;
* Pjērs Rišārs (*Pierre Richard*; 1934) — franču aktieris, režisors un scenārists.
Ronalds Petrovickis

**Ronalds Petrovickis** (; dzimis 1977. gada 15. februārī) ir bijušais slovāku hokejists, malējais uzbrucējs. Savas karjeras gaitā aizvadījis 342 spēles NHL, 2008.—09. sezonu aizvadīja KHL kluba Rīgas "Dinamo" sastāvā.

## Spēlētāja karjera
Savu spēlētāja karjeru Petrovickis uzsāka 1993. gadā, aizvadot vienu spēli Slovākijas Ekstralīgas kluba Trenčīnas "Dukla" sastāvā. 1994. gadā Petrovickis devās uz Ziemeļameriku, kur četras sezonas aizvadīja dažādos WHL līgas klubos. 1996. gadā Kalgari "Flames" viņu izvēlējās NHL draftā. No 1998. līdz 2000. gadam Petrovickis spēlēja AHL klubā Sentdžonas "Flames", bet 2000.—01. sezonā sasniedza Kalgari "Flames" sastāvu, kurā aizvadīja divas sezonas.

2002.—03. sezonā Ronalds spēlēja Ņujorkas "Rangers" rindās, bet 2003.—04. sezonā - Atlantas "Thrashers" rindās. NHL lokauta laikā Petrovickis spēlēja Slovākijas Ekstralīgas klubā HK Žilina un Zviedrijas Elitsērijas klubā Brynäs IF, bet pēc lokauta atgriezās "Thrashers" sastāvā. 2006.—07. sezonā Petrovickis spēlēja Pitsburgas "Penguins" rindās, bet pēc sezonas beigām atgriezās Eiropā.

Nākamo sezonu hokejists aizvadīja Zviedrijas Elitsērijas klubā MODO, kā arī Šveices hokeja līgas vienībā EV Zug. 2008.—09. sezonu Petrovickis aizvadīja KHL kluba Rīgas "Dinamo" sastāvā. 2009.—10. sezonā aizvadīja sešas spēles AHL kluba Springfīldas "Falcons" sastāvā.

Slovākijas hokeja izlases rindās spēlējis 1994. gada Eiropas čempionātā junioriem, 2000. un 2004. gada Pasaules čempionātos, kā arī 2006. gada olimpiskajās spēlēs.

## Ārējās saites
Speak & Spell

**Speak & Spell** ir grupas Depeche Mode pirmais studijas albums, kurš tika izdots 1981. gada novembrī. Visu albuma dziesmu mūzikas autors ir Vinss Klārks, izņemot *Tora! Tora! Tora!* un *Big Muff*, kuras sarakstījis Martins Gors. Vinss Klārks pēc šī albuma izdošanas pamet grupu un vēlāk dibina tādas mūziķu apvienības kā Yazoo un Erasure. *Speak & Spell*, salīdzinājumā ar vēlākajiem Depeche Mode albumiem, raksturīgs gaišs, optimisks un viegls skanējums. 

## Dziesmu saraksts

### UK LP: Mute / Stumm5
# "New Life" — 3:43
# "I Sometimes Wish I Was Dead" — 2:14
# "Puppets" — 3:55
# "Boys Say Go!" — 3:03
# "Nodisco" — 4:11
# "What's Your Name?" — 2:41
# "Photographic" — 4:44
# "Tora! Tora! Tora!" — 4:34
# "Big Muff" — 4:20
# "Any Second Now (Voices)" — 2:35
# "Just Can't Get Enough" — 3:40

**Papildu dziesmas**

"Dreaming of Me" — 4:03
"Ice Machine" — 4:05
"Shout!" — 3:46
"Any Second Now" — 3:08
"Just Can't Get Enough (Schizo Mix)" — 6:41


### US LP/CD
# "New Life [Remix]" — 3:56
# "Puppets" — 3:57
# "Dreaming of Me" — 3:42
# "Boys Say Go!" — 3:04
# "Nodisco" — 4:13
# "What's Your Name?" — 2:41
# "Photographic" — 4:58
# "Tora! Tora! Tora!" — 4:24
# "Big Muff" — 4:21
# "Any Second Now (Voices)" — 2:33
# "Just Can't Get Enough" (Schizo Mix) — 6:41

## Singli
# "Dreaming of Me" 
# "New Life" 
# "Just Can't Get Enough" 

* * Pirmais Depeche Mode singls "Dreaming of Me" netika iekļauts sākotnējā albuma izdevumā, taču tas parādījās albuma *Speak & Spell* ASV izdevumā dziesmas "I Sometimes Wish I Was Dead" vietā.

## Piezīmes un atsauces
1789. gads

__NOTOC__

**1789**. gads (MDCCLXXXIX) bija parastais gads, kurš pēc Gregora kalendāra sākās ceturtdienā. 1789. gads tiek uzskatīts par Jauno laiku beigu gadu. Šajā gadā sākās Franču revolūcija.

## Notikumi
### Janvāris
* 23. janvāris — mācītājs Džons Kerols dibina Džordžtaunas Universitāti.

### Februāris
* 4. februāris — Džordžs Vašingtons tika ievēlēts par pirmo ASV prezidentu.

### Jūnijs
* 17. jūnijs — Franču revolūcija: trešās kārtas pārstāvji pasludināja sevi par Nacionālo sapulci

### Jūlijs
* 14. jūlijs — Franču revolūcija: tauta ieņēma valsts cietumu Bastīliju.

### Augusts
* 26. augusts — Francijā tiek pieņemta "Cilvēka un pilsoņa tiesību deklarācija".

### Nezināms datums
* Martins Heinrihs Klaprots atklāja ķīmisko elementu Cirkonijs.
* Martins Heinrihs Klaprots atklāja ķīmisko elementu Urāns. Viņš neieguva pilnībā tīru urānu, bet gan tā dioksīdu.

## Dzimuši
* 16. marts — Georgs Simons Oms (*Georg Simon Ohm*), vācu fiziķis (miris 1854.)
* 14. augusts — Heinrihs Georgs fon Jannavs (*Heinrich Johann von Jannau*), vācbaltiešu mācītājs, publicists (miris 1869.)
* 15. septembris — Džeimss Fenimors Kūpers (*James Fenimore Cooper*), ASV rakstnieks (miris 1851.)
* 21. augusts — Ogistēns Košī (*Augustin Louis Cauchy*) franču matemātiķis (miris 1857.)

## Miruši
* 7. aprīlis — Abdulhamīds I (عبد الحميد اول [abdy:l hami:di evvel]), Osmaņu impērijas sultāns (dzimis 1725.)
* 7. aprīlis — Johans Frīdrihs Hartknohs (*Johann Friedrich Hartknoch*), vācu grāmatu tirgotājs, izdevējs (dzimis 1740.)
1821. gads

__NOTOC__

## Notikumi
### Janvāris
* 6. janvāris - ASV dibināta Indianapolisas pilsēta.
### Marts
* 5. marts - Džeimss Monro tika inaugurēts uz otro termiņu par Amerikas Savienoto Valstu prezidentu. 
* 25. marts :
** Grieķijas pareizticīgo bīskaps Patras Germanoss izsludina nacionālo sacelšanos. Visā Grieķijā sākās vienlaicīgi plānotas sacelšanās.
** Grieķija pasludināja neatkarību no Osmaņu impērijas, tādējādi uzsākot Grieķu neatkarības karu.

### Maijs
* 8. maijs - Grieķu neatkarības karš: grieķi sakāva turkus Gravijā.

### Jūlijs
* 28. jūlijs - Peru deklarēja neatkarību no Spānijas.

### Augusts
* 10. augusts - Misūri kļuva par 24. ASV štatu.

### Septembris
* 15. septembris - Gvatemala, Hondurasa, Kostarika, Nikaragva, Salvadora deklarēja neatkarību no Spānijas.

## Dzimuši
* 16. februāris — Heinrihs Barts (*Heinrich Barth*), vācu Āfrikas apceļotājs (miris 1865.)
* 17. februāris — Lola Montesa (*Lola Montez*), īru izcelsmes dejotāja (mirusi 1861.)
* 12. marts — Luitpolds (*Luitpold*), Bavārijas reģents (miris 1912.)
* 9. aprīlis — Šarls Bodlērs (*Charles Pierre Baudelaire*), franču dzejnieks (miris 1867.) 
* 18. jūlijs — Polina Viardo (*Pauline Viardot*), franču dziedātāja (mirusi 1910.) 
* 21. jūlijs — Vasile Aleksandri (*Vasile Alecsandri*), rumāņu rakstnieks (miris 1890.) 
* 31. augusts — Hermanis fon Helmholcs (*Hermann von Helmholtz*), vācu zinātnieks (miris 1894.)
* 13. oktobris — Rūdolfs Virhovs (*Rudolf Virchow*), vācu zinātnieks (miris 1902.)
* 11. novembris (j.s., pēc v.s. ) — Fjodors Dostojevskis (*Фёдор Михайлович Достоевский*), krievu rakstnieks (miris 1881.)
* 10. decembris (j.s., pēc v.s. ) — Nikolajs Ņekrasovs (*Николай Алексеевич Некрасов*), krievu dzejnieks un publicists (miris 1877.)
* 12. decembris — Gistavs Flobērs (*Gustave Flaubert*), franču rakstnieks (miris 1880.)

## Miruši
* 23. februāris — Džons Kītss (*John Keats*), angļu dzejnieks (dzimis 1795.)
* 5. maijs — Napoleons Bonaparts (*Napoléon Bonaparte*), franču karavadonis un politiķis (dzimis 1823.)
* 20. augusts — Doroteja fon Mēdema (*Dorothea von Medem*), Kurzemes hercogiene (dzimusi 1761.)
1832. gads

**1832. gads** () bija garais gads, kas sākās svētdienā.

## Notikumi
### Februāris
* 12. februāris — Ekvadora anektēja Galapagu salas.
* 17. februāris — britu jūrasbraucējs Džons Bisko atklāja neapdzīvotu salu arhipelāgu Antarktīdas pussalas rietumu piekrastē — Bisko salas.

### Maijs
* 7. maijs — Grieķija ieguva neatkarību. 
* 11. maijs — Grieķija tika atzīta par neatkarīgu valsti.

## Dzimuši
* 6. janvāris — Gistavs Dorē (*Gustave Doré*), franču grafiķis (miris 1883.)
* 23. janvāris — Eduārs Manē (*Édouard Manet*), franču gleznotājs (miris 1883.)
* 25. janvāris (j.s., pēc v.s. ) — Ivans Šiškins (*Иван Иванович Шишкин*), krievu gleznotājs (miris 1898.)
* 27. janvāris — Lūiss Kerols (*Lewis Carroll*), angļu rakstnieks (miris 1898.)
* 5. aprīlis — Žils Ferī (*Jules Ferry*), franču politiķis (miris 1893.)
* 15. aprīlis — Vilhelms Bušs (*Wilhelm Busch*), vācu mākslinieks (miris 1908.)
* 13. maijs — Juris Alunāns, latviešu dzejnieks, jaunlatviešu kustības dalībnieks (miris 1864.)
* 6. jūlijs — Maksimiliāns I (*Maximiliano I*), Meksikas imperators (miris 1867.)
* 16. augusts — Vilhelms Vunts, vācu psihologs, ārsts, fiziologs
* 18. novembris — Ādolfs Ēriks Nordenšelds (*Adolf Erik Nordenskiöld*), zviedru jūrasbraucējs (miris 1901.)
* 15. decembris — Gistavs Eifelis (*Gustave Eiffel*), franču inženieris (miris 1923.)

## Miruši
* 10. marts — Mucio Klementi (*Muzio Clementi*), itāļu mūziķis (dzimis 1752.)
* 22. marts — Johans Volfgangs fon Gēte (*Johann Wolfgang von Göthe*), vācu rakstnieks (dzimis 1749.)
* 16. aprīlis — Justs Kristiāns fon Loders (*Justus Christian Loder*), vācbaltiešu ārsts (dzimis 1753.)
* 13. maijs — Žoržs Kivjē (*Georges Cuvier*), franču dabaspētnieks (dzimis 1769.)
* 15. maijs — Kārlis Frīdrihs Celters (*Carl Friedrich Zelter*), vācu komponists (dzimis 1758.) 
* 31. maijs — Evarists Galuā (*Évariste Galois*), franču matemātiķis (dzimis 1832.)
* 19. jūlijs — Johans Heinrihs Baumanis (*Johann Heinrich Baumann*), vācbaltiešu gleznotājs (dzimis 1753.)
* 22. jūlijs — Napoleons II (*Napoléon II*), Francijas troņmantinieks (dzimis 1811.)
* 21. septembris — Valters Skots (*Walter Scott*), skotu rakstnieks (dzimis 1771.)